สวัสดีค่ะหนูอายุ24ปีทานยาคุมแอนนาอยู่นะคะเริ่มทานแผงนี้วันที่27พย. หนูลืมทานยาคุมวันที่3ธค.ซึ่งเป็นเม็ดที่7ของแผง(มีเพศสัมพันธ์)และเท่าที่ดูจากแอพคำนวณมันตรงกับวันตกไข่พอดีหนูอยากทราบว่ามีโอกาสมากน้อยแค่ไหนที่จะตั้งครรภ์คะ😊
สวัสดีค่ะ ยาคุมกำเนิดนั้น หากทานได้อย่างถูกต้อง ไม่มีวันที่ลืมทานยา ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ส่วนการที่มีการลืมทานยาคุมไป 1 วัน ก็จะทำให้ประสิทธิภาพในการป้องกันการตั้งครรภ์ลดลงไปได้ แต่ก็ไม่มากนัก โอกาสในการตั้งครรภ์ถือว่ายังน้อยอยู่ค่ะในอนาคต หากมีการลืมทานยาคุมไป 1 วัน เมื่อนึกออกในวันถัดไป ให้รีบทานเม็ดที่ลืมทันทีที่นึกได้ และทานเม็ดที่ต้องทานในวันนั้น ตามเวลาเดิมปกติ ซึ่งเท่ากับทานไป 2 เม็ดใน 1 วัน ประสิทธิภาพในการป้องกันการตั้งครรภ์ก็จะถือว่าแทบไม่ลดลงไปค่ะและเมื่อทานยาคุมกำเนิด ยาจะไปออกฤทธิ์ยับยั้งการตกไข่ ดังนั้น หากทานยาคุมได้อย่างถูกต้อง ก็ไม่น่ามีการตกไข่เกิดขึ้นค่ะ